CELEX: E2014J0020
Language: mt
Date: 2015-03-31 00:00:00
Title: Sentenza tal-Qorti tal-31 ta’ Marzu 2015 fil-Kawża E-20/14 — L-Awtorità ta’ Sorveljanza tal-EFTA vs l-Iżlanda (Nuqqas minn Parti Kontraenti li twettaq l-obbligi tagħha — Nuqqas ta’ implementazzjoni — Regolament (KE) Nru 392/2009 dwar ir-responsabbiltà ta’ trasportaturi ta’ passiġġieri bil-baħar fil-każ ta’ aċċidenti)

22.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 350/6
            
         SENTENZA TAL-QORTI
   tal-31 ta’ Marzu 2015
   fil-Kawża E-20/14
   L-Awtorità ta’ Sorveljanza tal-EFTA vs l-Iżlanda
   (Nuqqas minn Parti Kontraenti li twettaq l-obbligi tagħha — Nuqqas ta’ implementazzjoni — Regolament (KE) Nru 392/2009 dwar ir-responsabbiltà ta’ trasportaturi ta’ passiġġieri bil-baħar fil-każ ta’ aċċidenti)
   (2015/C 350/09)
   Fil-kawża E-20/14, l-Awtorità ta’ Sorveljanza tal-EFTA v l-Iżlanda — applikazzjoni għal dikjarazzjoni li l-Iżlanda naqset milli twettaq l-obbligi tagħha skont l-Artikolu 7 ŻEE, billi naqset milli tadotta l-miżuri neċessarji biex tagħmel, bħala tali u fiż-żmien preskritt, parti mill-ordni legali interna tagħha l-Att imsemmi fil-punt 56x tal-Kapitolu V tal-Anness XIII tal-Ftehim ŻEE (ir-Regolament (KE) Nru 392/2009 tal-Parlament Ewropew u tal-Kunsill tat-23 ta’ April 2009 dwar ir-responsabbiltà ta’ trasportaturi ta’ passiġġieri bil-baħar fil-każ ta’ aċċidenti), kif adattat għall-Ftehim taż-ŻEE permezz tal-Protokoll 1 tiegħu u mid-Deċiżjoni tal-Kumitat Konġunt Nru 17/2011 tal-1 ta’ April 2011, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat sentenza fl-31 ta’ Marzu 2015, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li l-Iżlanda naqset milli twettaq l-obbligi tagħha skont l-Artikolu 7 tal-Ftehim taż-ŻEE billi naqset, fi ħdan iż-żmien stabbilit, li tadotta l-miżuri meħtieġa sabiex tagħmel parti mill-ordinament ġuridiku intern tagħha l-Att imsemmi fil-punt 56x tal-Kapitolu V tal-Anness XIII tal-Ftehim ŻEE (ir-Regolament (KE) Nru 392/2009 tal-Parlament Ewropew u tal-Kunsill tat-23 ta’ April 2009 dwar ir-responsabbiltà ta’ trasportaturi ta’ passiġġieri bil-baħar fil-każ ta’ aċċidenti), kif adattat għall-Ftehim taż-ŻEE permezz tal-Protokoll l tagħha u permezz ta’ deċiżjoni tal-Kumitat Konġunt Nru 17/2011 tal-1 ta’ April 2011.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.